
Tisztelt PJGB!
I. Előzmények:
Fót Város Önkormányzata szerződést kötött a NEST Communications Korlátolt Felelősségű Társasággal 2021.május 21-én, városmarketing feladatok ellátása tárgyában.
A szerződés részét képezte Fót Város városmarketing stratégiájának elkészítése is. 
II. A döntéshez szükséges információk, tájékoztatások:
Jelen stratégiában vázolt többéves elképzelés megvalósításával Fót az elmúlt években indult fejlődési pályájának ívét kívánja tovább vinni. Ezen anyag szerteágazó területek vizsgálatával összegzi azokat az adottságokat, lehetőségeket, amelyek Fót városmarketing stratégiája megalkotásának sarokpontjait adhatják. Kitér a környezet- és helyzetértékelésre, vizsgálja a jelenlegi gyakorlatokat, meghatározza a marketingelemeket, jövőképet vázol elsősorban kommunikációs területen. Megvizsgálja azokat a pontokat, amelyek stratégiai keretrendszert jelenthetnek a városmarketing különböző területein a kitörési pontok és taktikai megoldások kidolgozásához (például szlogen, design, logó, események, taktikai kampányok, üzenetek, kommunikációs- és média használati lehetőségek, turizmus, vállalkozások, önkormányzat, és így tovább). A stratégia időtávja 2024-ig terjed.
III. Határozati javaslat:
…../2022. (VII.7.) KT-határozat

Fót Város Önkormányzat Képviselő-testülete – a NEST Communications Korlátolt Felelősségű Társaság szakmai előkészítő munkája alapján – az 1. számú melléklet szerinti tartalommal elfogadja Fót Város Városmarketing Stratégiáját.
Felelős: Dr. Vass György polgármester 

Határidő: azonnal
Az előterjesztés mellékletei:
1. sz. melléklet, egyben a Határozat 1. sz. melléklete: Fót Város Városmarketing stratégia

